Държавен вестник, бр. 41, 2024 г., стр. 51

БРОЙ  41	
Д Ъ Р Ж А В Е Н  В Е С Т Н И К 	
СТР.  51  
3. В ал. 3 думите „се подава чрез“ се за-
менят с „може да се подава чрез системата 
за сигурно електронно връчване или“.
§ 41. В чл. 43 се правят следните изменения 
и допълнения:
1. В ал. 2, т. 1 накрая се поставя запетая 
и се добавят думите „в случай че не е пуб-
ликуван в търговския регистър и регистъра 
на юридическите лица с нестопанска цел към 
Агенцията по вписванията“.
2. В ал. 6 думата „Дружеството“ се заменя 
със „Заявителят“, а думите „методиката по 
чл. 3, ал. 5“ се заменят с „чл. 14, ал. 11“.
3. В ал. 8 думите „Дружеството трябва 
да представи“ се заменят със „Заявителят 
представя“.
4. В ал. 9 думата „дружествата“ се заменя 
с „енергийните предприятия“.
5. В ал. 10, изр. трето думата „Дружеството“ 
се заменя със „Заявителят“, а в изр. четвърто 
думата „дружеството“ се заменя със „съот-
ветното дружество“.
§ 42. В чл. 44, ал. 1 думите „по чл. 38, 
ал. 2“ се заменят с „по чл. 38, ал. 3“.
§ 43. В чл. 46 думите „Общественият дос-
тавчик, крайните снабдители и“ се заличават.
§ 44. В чл. 49, ал. 1, т. 2 думите „и/или 
разполагаемост“ се заличават.
§ 45. В чл. 52, ал. 2 думата „преписки“ се 
заменя с „производства“.
§ 46. Член 54 се изменя така:
„Чл. 54. (1) В срок до 7 дни след получаване 
на решенията на комисията за утвърждаване на 
нови цени операторите на електропреносната и 
електроразпределителните мрежи публикуват 
на интернет страницата си утвърдените им 
пределни цени.
(2) В срок до 7 дни след получаване на 
решението на комисията за определяне на 
компонента по чл. 37г или за изменение на 
компонента по чл. 40а крайният снабдител 
публикува на интернет страницата си цената 
по чл. 30а, ал. 3 от Закона за енергетиката.“
§ 47. Член 55 се изменя така:
„Чл. 55. (1) Производството за определяне 
на видовете услуги, свързани с лицензионната 
дейност и утвърждаване на цени на тези услу-
ги, се открива по инициатива на комисията 
или по искане на лицензиант.
(2) В случай че производството по ал. 1 е 
открито по инициатива на комисията, лицен-
зиантът представя информация и описание 
на видовете предлагани услуги, свързани с 
лицензионната дейност, както и доказател-
ства и обосновка на разходите, свързани с 
предоставянето на тези услуги.
(3) В случай че производството по ал. 1 е 
открито по искане на лицензиант, заявлението 
съдържа информация и описание на видовете 
предлагани услуги, свързани с лицензионната 
дейност, както и доказателства и обосновка 
на разходите, свързани с предоставянето на 
тези услуги.
(4) В срок до два месеца от започване на 
производството или от получаване на инфор-
мацията по ал. 2 и 3 на закрито заседание 
комисията приема проект на решение за 
определяне на видовете услуги и утвърждава-
нето на цени на тези услуги и насрочва дата 
и час за провеждане на открито заседание 
и за провеждане на обществено обсъждане 
на проекта на решение по реда на чл. 14 от 
Закона за енергетиката.
(5) Комисията оповестява проекта на реше-
ние, датата и часа за провеждане на откритото 
заседание и датата и часа за провеждане на 
общественото обсъждане на страницата си 
в интернет.
(6) На откритото заседание комисията 
обсъжда с енергийното предприятие проекта 
на решение и определя срок за представяне 
на становище до 5 дни от датата на провеж-
дането му.
(7) На общественото обсъждане комисията 
обсъжда със заинтересованите лица проекта 
на решение и определя срок за представяне 
на становища по него не по-кратък от 14 дни.
(8) След приключване на процедурата за 
обществено обсъждане комисията провежда 
закрито заседание, на което приема решение 
за определяне на видовете предоставяни ус-
луги, свързани с лицензионната дейност и за 
утвърждаване на цени на тези услуги.“
§ 48. Създават се чл. 57, 58 и 59:
„Чл. 57. (1) Докладът по чл. 47, ал. 1 съдър-
жа анализ относно определяне на компонента 
от регулираната цена на крайния снабдител 
във връзка със снабдяването с електрическа 
енергия на битови крайни клиенти.
(2) Крайният снабдител представя ин-
формация, която е необходима за целите на 
анализа по ал. 1.
Чл. 58. (1) Във връзка с производството по 
чл. 40а на закрито заседание комисията приема 
доклад и проект на решение, насрочва дата 
и час за открито заседание и за обществено 
обсъждане по чл. 14 ЗЕ на приетия проект 
на решение, които се провеждат до 5 дни от 
датата на закритото заседание.
(2) Комисията оповестява проекта на реше-
ние, датата и часа за провеждане на откритото 
заседание и датата и часа за провеждане на 
общественото обсъждане на страницата си 
в интернет.
(3) На откритото заседание комисията об-
съжда с крайния снабдител проекта на решение 
и определя срок за представяне на становище 
до 3 дни от датата на провеждането му.